Document ID: /roh_data/filtered/fineweb-2-filterrobots_roh.jsonl.gz/35460

Radund 19'000 annunzias per laschar dar il vaccin cunter il coronavirus hai dà fin ussa en il Grischun. Las pli bleras annunzias èn correctas e legalas. Sco la media chantunala, Marina Jamnicki ha ditg al schurnal regiunal dad SRF dettia dentant er annunzias da persunas che n'han betg il dretg sin il vaccin. In fenomen ch'i haja spezialmain dà a Cuira.
A Cuira avain gì mintgadi in pugn plain tals cas.
I è cleramain perscrit tgi che survegn cura il vaccin. Sco emprim èsi vegnir vaccinar en las casas da tgira, actualmain survegnan persunas sur 75 onns e persunas cun malsognas cronicas il vaccin cunter il coronavirus. «Da controllar la vegliadetgna è pussaivel. Auter èsi magari tar malsognas cronicas.» Là n'èsi betg adina nair u alv, uschia Jamnicki. Perquai dettia glieud ch'emprovia da nazzegiar or la situaziun.
La media chantunala s'agita spezialmain cun las persunas ch'han il sentiment ch'i èn pli impurtantas che autras. I dettia deplorablamain è quella glieud, di Marina Jamnicki.